SUID-AFRIKAANSE RADIOLIGA NUUS VIR SONDAG 18 OKTOBER 2020 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. Die oudio en teks Bulletins kan afgelaai 
word vanaf die Liga webwerf by www.sarl.org.za. Om by die bulletin e-poslys 
aan te sluit , stuur 'n e-pos na die SARL Sekretaris. 


In die nuus vandag; 
'N NUWE 70 SM REKORD OPGESTEL 


DIE TARU STREEK 1 VIRTUELE KONFERENSIE HIERDIE WEEK 
GEHOU 


en 
DIE CO WW DX ESB KOMPETISIE VOLGENDE NAWEEK 

Bly ingeskakel vir meer inligting oor hierdie en ander interessante nuus items. 
Ons begin hierdie bulletin met die nuus van drie stil sleutels: 


Dit is leedwese dat ons aankondig dat die sleutels van Sias van Deventer, ZS3S1; 
Gerry Pieterse, ZS6GER en Gary Potgieter, ZS5NK stil geword het. 


Sias van Deventer, ZSISVD / ZS3S1 is op Maandag 27 Julie 2020 oorlede nadat 
hy 'n hartaanval gehad het. Ons betuig ons innige meegevoel met sy seun Sian, 
ZS3TX, familie en vriende. 


Gerry Pieterse, ZS6GER is op Vrydag 9 Oktober kort na sy 75ste verjaardag 
oorlede. Gerry was `n bekende joernalis en het sy loopbaan begin deur die oorlog 
in Vietnam te dek. Hy het jare in New York gewoon waar hy by die New York 
Times gewerk het voordat hy na Suid-Afrika teruggekeer het. Hy kon op die 
luggolwe met `n Amerikaanse aksent gehoor word, hoewel sy huistaal Afrikaans 
was. Ons betuig ons innige meegevoel met sy suster, familie en vriende. 


Gary Potgieter, ZS5NK is op Sondag 11 Oktober oorlede. Gary was 'n stigter 
en erelewenslid van die Highway Amateurradioklub, sowel as `n stigterslid en 
voormalige president van die Antieke Draadloos Vereniging. Hy was `n ware 
ambassadeur vir die stokperdjie en sy liefde vir DX en buis radio het hom 
onderskei van die skare en hy was altyd bereid om nuwelinge in die stokperdjie 
te help om DX te werk. Ons betuig ons innige meegevoel met sy vrou Barbara, 
familie en vriende. 


POUSE 


Jy luister na nuus uitsending van die Suid-Afrikaanse Radioliga 


DIE NARS IS GESLUIT OP MAANDAG 19 OKTOBER 


Die kantoor by die NARS is op Maandag 19 Oktober vir sake gesluit. Kelley 
sal weer Dinsdag 20 Oktober op kantoor wees. 


'N NUWE 70 SM REKORD OPGESTEL 


Paul, ZS6NK het SARL Nuus in kennis gestel dat `n nuwe rekord op 70 sm 
opgestel is. Op Vrydagaand 16 Oktober om 18:06 UTC het Tom, ZSTTA in 
JE95EX 'n kontake met Gary, ZD7GWM in IH7ZADB op 70 cm FM gemaak. 
Die afstand tussen die twee stasies is 3 136,7 km. Welgedaan Tom en Gary! 


DIE TARU STREEK 1 VIRTUELE KONFERENSIE HIERDIE WEEK 
GEHOU 


Die 2020 TARU Streek 1 Algemene Konferensie is om 07:00 UTC op Sondag 
11 Oktober geopen, met 47 Lidverenigings wat die konferensie bygewoon het 
en drie Lidverenigings wat hul volmag ingehandig het. Daar was net meer as 
200 afgevaardigdes en waarnemers van hierdie 43 Lid verenigings en die TARU 
bestuur. Die 5 komitees het gedurende die week na 87 Referate gekyk. Die SARL 
Referaat oor die Geraas Moniterings projek is goed ontvang in C7 - EMC en 
daar is aanbeveel dat die SARL en DARC met hul werk voortgaan. 


Daar was `n baie positiewe reaksie op die SARL Tegnologie Werkgroep Referaat 
en 'n sub-komitee is ingestel om te werk aan die omvang en opdrag. Hans, 
ZSGAKV sal die SARL verteenwoordiger wees. `n Komitee is saam gestel vir die 
registrasie van Morse-kode as `n ontasbare kulturele erfenis en Dennis, ZS4BS, 
is die SARL-verteenwoordiger. 


Die Finale Voltallige vergadering is op Vrydag 16 Oktober gehou en het om 
07:00 UTC begin. Daar was 60 aanbevelings van die vyf komitees, waarvan 
een aanbeveling terug getrek is en 58 aanbevelings deur die vergadering aanvaar 
is. Dennis, ZS4BS is herkies as die Streek 1 HF Baken Koërdineerder vir die 
volgende drie jaar. 


Nico, ZS6OL bedank die SARL-span vir hul tyd en insette gedurende die kon- 
ferensie, dankie aan Hans, ZS6GAKV; Rassie, ZS1YT; Guy, ZS6GUY; Brian, 
ZS6YZ; Anton, ZR6AIG; Nick, ZS1N; Phillip, ZS6PVT; Koos, ZR6KF; Dave, 
ZS2DH en Dennis, SABS. Daar sal 'n verslag in die November Radio ZS wees. 


DIE AUGUSTUS RADIO AMATEUR EKSAMEN 


Alle lisensies vir kandidate wat die RAE van Augustus geslaag het, is deur 
OKOSA uitgereik. Die lisensies en sertifikate sal binnekort deur die SARL- 
administrateur per e-pos aan alle kandidate gestuur word. Daar is 117 lisensies 
wat uitgereik is, dus wees geduldig, jy sal jou lisensie en dokumentasie mettertyd 
ontvang. 


Jy luister na nuus uitsending van die Suid-Afrikaanse Radioliga 


DIE TARU-ADMINISTRATIEWE RAAD BESPREEK 'N WYDREIKENDE 
AGENDA IN SY VIRTUELE VERGADERING 


Die Internasionale Amateur Radio Union Administratiewe Raad (AC) het op 8 
tot 10 Oktober in `n virtuele sitting vergader. Die EMC-koërdineerder Martin 
Sach, GSKDFE het berig dat daar werk gedoen word om die behoefte aan rede- 
like standaarde aan te spreek om die toenemende bedreiging van radio spektrum 
besoedeling deur digitale toestelle en draadlose krag oordrag te beperk. TARU 
Baken-projek koërdineerder Peter Jennings, AB6WM / VE3SUN het verslag ge- 
doen oor die status van die NCDXF/IARU-baken-netwerk, waarin hy onlangse 
en beplande opgraderings, asook die vele toepassings van die netwerk, verduide- 
lik het. 


In sy verslag beskryf satelliet adviseur Hans Blondeel Timmerman, PB2T, die 
werk van die satelliet frekwensie-koërdinerings paneel. Hy het gerapporteer 
dat stappe gedoen word om die groeiende aantal nie-amateur-satelliete wat am- 
ateur satelliet spektrum gebruik, aan te spreek. Spesiale adviseur vir nood 
kommunikasie Rod Stafford, W6ROD, het sy werk met die TARU in die TTU- 
ontwikkeling sektor (ITU-D) uiteengesit, veral met betrekking tot ramp kommu- 
nikasie en die Voorbereidings vir die Wêreld Telekommunikasie Ontwikkelings 
konferensie vir volgende maand. Hy benadruk die geleentheid om amateur radio 
in ITU-D as 'n opleidings platform vir jeugdiges te bevorder. 


Daar is reeds voorbereidings getref vir die Wêreld Radiokommunikasie konfer- 
ensie 2023 (WR(CO-28) van die Internasionale 'Telekommunikasie-unie (ITU), wat 
tans na verwagting in 2023 gehou sal word. `n Span van ongeveer 20 TARU- 
vrywilligers van alle vastelande is besig met die voorbereidings prosesse van die 
TITU en die plaaslike telekommunikasie-organisasies. Die AC het `n konsep van 
TARU se standpunte oor WRC-23-agendapunte bespreek. 


'n Komitee is in 2019 saamgestel om die toenemende druk op amateur spektrum, 
veral sekondêre toekennings, teen 144 MHz en hoër aan te spreek. Die paneel het 
verslag gedoen oor sy werk tot dusver om die huidige en toekomstige spektrum 
vereistes te definieer. Verdere inligting sal van die amateur gemeenskap verkry 
word oor hoe hierdie spektrum benut word. 


KOMPETISIE NUUS 


Die CO WW DX ESB kompetisie sal die naweek van 24 en 25 Oktober oorheers, 
vind die reëls by https:/ /cgww.com/. In `n jaar waarin die reis na interessante 
vermenigvuldigers beperk word, is daar miskien minder vermenigvuldigers, maar 
verwag dat die tendens dat meer algehele stasies op die lug sal wees, voortduur. 
Aktiwiteit is op 160, 80, 40, 20, 15 en 10 meter. Die uitruiling is `n RS-verslag 
en jou CG@-sone - vir Suid-Afrika is dit Sone 38. 

Die gesamentlike uitslae vir die twee SARL BHF/UHF digitale kompetisies van 
2020 - alle stasies was basis, enkele kategorie - is bekend gemaak. 


1ste Carl Minne, ZS6CBO - 142 413 punte 
2de Rickus de Lange, ZS4A - 30 149 punte 
3de Christiaan Greyling, ZR6GAUI / 4 - 22 807 punte 


PARK SNUFFELMARK 31 OKTOBER 2020 


Die Pretoria Amateur Radioklub, hou hul volgende snuffelmark op Saterdag 31 
Oktober 2020 by die Pretoria Ou Motorklub in Keuningstraat, Silverton. Die 
hekke sal om 09:00 vir verkopers open en 10:00 vir die res. Daar is `n groot oop 
area, onder koelte bome vir verkope uit bakkies of waentjies. `n Beperkte aantal 
tafels is ook beskikbaar. Covid 19 voorskrifte sal streng toegepas word. Om 'n 
tafel te bespreek, kontak asseblief vir Almero du Pisani, ZS6LDP op mobiel 083 
938 8955 of stuur `n e-pos aan almero.dupisani@up.ac.za. Almal is welkom. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is slegs `n enkele sonvlek met `n eenvoudige magnetiese samestelling 
sigbaar. Daar word nie enige sonfakkels verwag nie. Diegene wat hulle eie 
frekwensie voorspellings wil doen, kan 'n verwagte effektiewe sonvlektelling van 
een vir die week gebruik. Danksy die onlangse dag-en-nag-ewening kan radio 
amateurs veral met sonsondergang goeie DX openinge op die 15 tot 30 m bande 
verwag. 10 m kan ook in die laat middag verras. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 

24 en 25 Oktober - die CO WW DX ESB kompetisie 

31 Oktober - die SARL 95 40 m Klub Naelloop 

07 November - die RADAR Uitdaging 

14 November - die Overberg ARK-jaareindfunksie 

14 en 15 November - die SARL BHEF/UHF-analoog kompetisie 
Om die bulletin mee af te sluit, 'n opsomming van ons hoof berig: 


Die kantoor by die NARS is op Maandag 19 Oktober vir sake gesluit. Kelley 
sal weer Dinsdag 20 Oktober op kantoor wees. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na "Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy, ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. Ons ontvang graag jou sein rapporte, 
kommentaar en voorstelle, stuur `n e-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns ZS6ADY, geredigeer deur Vivian Dold ZS6VD 
en gelees deuT ..... ies se ee ee SE 


Van die nuus span, die beste wense vir die week vorentoe. 


